b'\n_START_ARTICLE_\nMas del Gironet\n_START_SECTION_\nDescripci\xc3\xb3\n_START_PARAGRAPH_\n\xc3\x89s una gran masada rectangular de gruixudes parets de ma\xc3\xa7oneria ordin\xc3\xa0ria amb algun carreu als buits i cobertes de teula a doble vessant amb petit r\xc3\xa0fec fent canal\xc3\xb3 i curiosos pilons coronant-la._NEWLINE_Consta d\'un edifici principal, amb porta d\'arc rebaixat, una gran sala amb pilastra al mig que era ocupada pel mol\xc3\xad de "giny", i premses, amb la gran llar de campana al fons i una planta a sobre que serveix d\'algorfa._NEWLINE_A la dreta de les construccions dels corrals i a l\'esquerra, tocant a la carretera, s\'alcen la planta baixa i dos pisos d\'habitaci\xc3\xb3. Hi ha un pou al davant i grans basses per a regular l\'aigua.\n_START_SECTION_\nHist\xc3\xb2ria\n_START_PARAGRAPH_\nInscripci\xc3\xb3 a un pil\xc3\xb3 de pedra encastat a l\'interior: \xc2\xabDia \xe2\x80\xa6 any 1807\xc2\xbb. Enfront aquesta masada hi ha actualment els edificis de la f\xc3\xa0brica de la Sansa, i antigament, al segle XVIII i principis del XIX hi havia l\'Hostal dels Frares, regentat per frares mercedaris.'